Esimese väiksema vea teeme punktiga 36, kus on üks kaardil kajastamata lisaorvand. Tänu sellele saavad Team Vaude Reigo-Riho meid uuesti kätte. Kuna aega on kulunud üllatavalt vähe, siis teeme oma esialgses plaanis  muudatuse ja suundume Saesaare veehoidla kallastele täiendavale ringile, läbides punktid 23 - 55 - 47 - 52 - 46 - 58 - 54. Päeva parimaks etapiks saab kindlasti 37 - 46, ujumine üle Saesaare veehoidla, mis on ülimõnus.